Diari Oficial de la Generalitat Valenciana


Sumari del DOGV 2120, del 08-10-1993 (1993/829392)

ACORD de 13 de setembre de 1993, del Govern Valencià, pel qual declara l'ocupació urgent dels béns i drets subjectes a expedient d'expropiació forçosa de la Conselleria d'Obres Publiques, Urbanisme i Transports.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2120

Data del DOGV
:   08-10-1993

Secció del DOGV
:   ALTRES DISPOSICIONS

Número del document
:   1993/829392


Data del document
:   13-09-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 13 de setembre de 1993, del Govern Valencià, pel qual declara l'ocupació urgent dels béns i drets subjectes a expedient d'expropiació forçosa de la Conselleria d'Obres Públiques, Urbanisme i Transports.  
El Govern Valencià, en la reunió del dia 13 de setembre de 1993, adoptà l'acord següent:  
«Els projectes de les obres d'urbanització de les zones compreses entre el contradic i l?espigó central i entre aquest i el dic de llevant, del port de Santa Pola, es van aprovar definitivament per Resolució d?11 de maig de 1993, del Director General d'Obres Públiques.  
L'ocupació urgent dels béns i drets afectats per aquestes obres es justifica tècnicament per la necessitat de fer simultània l'execució del Pla de Ports de la Generalitat Valenciana amb l'activitat que es desplega actualment en el port de Santa Pola.  
Després de sotmetre l'expedient a informació pública, els afectats van presentar al·legacions.  
El tràmit del procediment es va realitzar d'acord amb la Llei d'Expropiació Forçosa i el seu reglament.  
En virtut d'això, i atès el que disposen l'article 52 de la Llei d'Expropiació Forçosa, l'article 56 del reglament i la disposició final segona de la Llei de la Generalitat Valenciana 5/1983, de 30 de desembre, a proposta del conseller d'Obres Públiques, Urbanisme i Transports, el Govern Valencià,  
ACORDA  
Declarar l?ocupació urgent dels béns i drets afectats per les obres d'urbanització de la zona que hi ha entre el contradic i l?espigó central del port de Santa Pola i la urbanització de la zona que hi ha entre l?espigó central i el dic de llevant del port de Santa Pola».  
Relació de béns afectats: vegeu annex.  
Aquest acord s'ha de publicar en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè els interessats, després de publicada la llista i fins el moment d'alçament d'acta prèvia, puguen formular per escrit, davant la Conselleria d'Obres Públiques, Urbanisme i Transports, al·legacions no més a l?efecte d'esmenar els possibles errors que s'hagen comes en fer la relació dels béns afectats per l?ocupació urgent.  
Contra aquest acorda que posa fi a la via administrativa, és procedent interposar, després de la preceptiva comunicació prèvia al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 13 de setembre de 1993.  
El Conseller Secretari del Govern Valencià,   
LUIS BERENGUER FUSTER  
Veure imatge